open-index/open-wikipedia-markdown huggingface dataset:
பாரதி வித்யாலயா, வேப்பம்பட்டி

**பாரதி வித்யாலயா** என்னும் பள்ளியானது தர்மபுரி மாவட்டம், அரூர் அருகே உள்ள வேப்பம்பட்டியில் உள்ள ஒரு நடுநிலைப்பள்ளியாகும். இப்பள்ளி தொடர்ச்சியாக 12 ஆண்டுகள் பத்தாம் வகுப்பு பொதுத்தேர்வில் நூறு சதவீதம் தேர்ச்சி பெற்று தமிழக அரசின் விருதினைப் பெற்றுள்ளது.

## பள்ளி இலச்சினை
பள்ளியின் இலச்சினை பின்வருவவற்றைக் குறிக்கின்றது.
# ஒழுக்கம்
# கல்வி
# சமூக மேம்பாடு
# 
## தீர்த்தமலையை சுத்தம் செய்தல்
அரூரில் உள்ள லயன்ஸ் கிளப் சார்பாக தீர்த்தனகிரி சிவக்கொழுந்தீசுவரர் கோயில் சுற்றியும் சுத்தம் செய்யும் பணியினை ஆசிரியர்கள் உதவியுடன் 63 மாணவர்கள் மேற்கொண்டனர்.

## சான்றுகள்

## வெளியிணைப்புகள்
*பள்ளியின் இணையப்பக்கம் 

பகுப்பு:தருமபுரி மாவட்டத்திலுள்ள பள்ளிகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
வளையபுரோப்பனோன்

**வளையபுரோப்பனோன்** *(Cyclopropanone)* என்பது C3H4O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வளையபுரோப்பேன் கார்பன் கட்டமைப்புடன் கீட்டோன் வேதி வினைக்குழுவை இச்சேர்மம் கொண்டுள்ளது. சைக்ளோபுரோப்பனோன் என்ற பெயராலும் இச்சேர்மம் அழைக்கப்படுகிறது. இதன் தாய்ச் சேர்மம் −90 ° செல்சியசு வெப்பநிலை என்ற நிலையற்ற உருகுநிலையைக் கொண்டதாக உள்ளது. கீட்டீனுடன் ஈரசோமெத்தேனை −145 ° செல்சியசு வெப்பநிலையில் வினைபுரியச் செய்தால் இச்சேர்மத்தை உருவாக்கலாம். சைக்ளோபுரோப்பனோனின் வழிப்பொருட்கள் கரிம வேதியியலில் முக்கியத்துவம் மிக்க சேர்மங்களாகக் கருதப்படுகின்றன. 

கரிமத்தொகுப்பு வினைகளில் சைக்ளோபுரோப்பனோன் மட்டும் சைக்ளோபுரோப்பனோன்யெத்தில் எமியசிட்டால் அல்லது சைக்ளோபுரோப்பனோன்யெத்தில் டிரைமெத்தில்சிலில் அசிட்டால் போன்ற அசிட்டால்களால் பதிலீடு செய்யப்படுகிறது.

## வழிப்பொருட்கள்

பேவோர்சிகை மறுசீரமைப்பு வினையில் வளைய கீட்டோன்களுடன் வளையபுரோப்பனோன்களும்  இடைநிலை விளைபொருட்களாக உருவாகின்றன. இங்கு கார்பாக்சிலிக் அமில உருவாக்கம் வளைய ஆக்கத்துடன் உடன் நிகழ்கிறது. 

பியுரான் போன்ற வளைய டையீன்களுடன், வளையக்கூட்டு வினைகளில் பங்கேற்கும்போது வளையபுரோப்பேன் ஒரு 1,3-இரு முனையனாக பங்களிப்பது ஓர் ஆர்வமூட்டும் செயல்முறையாகும். ஓர் ஆக்சியல்லைல் இடைநிலை விளைபொருள் அல்லது சி2-சி3 பிணைப்பு உடைவதால் உருவாகும்  இணைதிறன் அமைப்புமாற்ற சமநிலை ஆகியவை இச்சேர்மத்தை ஓரு திறன்மிக்க இடைநிலை என்று பரிந்துரைக்கின்றன.   

பரிசோதனை ஆதாரங்கள் உறுதியானவையாக இல்லை. சைக்ளோபுரோப்பனோன்களின் மற்ற வினைகள் இந்த இடைநிலை வழியாக நடைபெறுகின்றன. உதாரணமாக, தூய எதிருரு (+) - மாறுபக்க -2,3-டி-மூன்றாமை-பியூட்டைல்வளையபுரோப்பனோன் 80° செல்சியசு வெப்பநிலைக்கு சூடாக்கும்போது உயிர்ப்பற்ற கலவையாகிறது. 

3,5-ஈரைதரோ-4H-பைரசோல்-4-ஓன் சேர்மத்திலிருந்து நைட்ரசனை வெளியேற்றி இண்டேனாக மாற்றும் ஒளிவேதியியல் வினையிலும் ஆக்சியல்லைல் இடைநிலை விளைபொருள் முன்மொழியப்படுகிறது:

இவ்வினையில் ஆக்சியல்லைல் இடைநிலை விளைபொருள்  A சைக்ளோபுரோபனோன் B உடன்  வேதிச்சமநிலையில் பீனைல் வளையத்தைத் தாக்குகிறது. இதனால் திரிநிலை 1,3-வளையயெக்சாடையீன் C மீள் அரோமாட்டிக்காதலுடன் உருவாகிறது. முதல் இரு நிலைகளான A மற்றும் B இடையில் நிலவும் ஆற்றல் வேறுபாடு 5 முதல் 7 கிலோகலோரி/மோல் ஆகும்.

## மேற்கோள்கள்

பகுப்பு:வளையபுரோப்பேன்கள்
சுழலி மின்னாக்கி

**சுழலி மின்னாக்கி** *(Turbo generator)* என்பது மின்சார உற்பத்திக்காக ஒரு விசையாழியும் மின்னாக்கியும் நேரடியாக இணைக்கப்பட்ட ஒர் அமைப்பாகும். நீராவியால் இயங்கும் பெரிய சுழலி மின்னாக்கிகள் உலகின் மின்சாரத் தேவையில்  பெரும்பான்மையை வழங்குகின்றன. நீராவியால் இயங்கும் சுழலி-மின் கப்பல்களாலும் இவை பயன்படுத்தப்படுகின்றன .

வாயு விசையாழிகளுடன் கூடிய சிறிய சுழலி-மின்னாக்கிகள் பெரும்பாலும் துணை மின் அலகுகளாகப் பயன்படுத்தப்படுகின்றன. டீசல் மின்னாக்கிகள் வழக்கமாக சிறந்த எரிபொருள் செயல்திறனை வழங்குகின்றன, ஆனால், மறுபுறத்தில், டீசல் மின்னாக்கிகள் குறைவான சக்தி அடர்த்தியைப் பெற்றிருப்பதால் இவற்றுக்கு கூடுதல் இடம் தேவைப்படுகிறது.

பெரிய வாயு விசையாழி மின்னாக்கிகளின் செயல்திறனை  ஒர் ஒருங்கிணைந்த சுழற்சியைப் பயன்படுத்தி அதிகப்படுத்தப்படலாம், இத்திட்டத்தில் சூடான வெளியேற்ற வாயுக்கள் மற்றொரு சுழலி மின்னாக்கியை இயக்க நீராவியை உருவாக்குகின்றன. இந்நீராவி மற்றொரு சுழலி மின்னாக்கியை இயக்கப் பயன்படுகிறது.

## வரலாறு

தண்ணீர் சுழலிகளே முதலாவது சுழலி மின்னாக்கிகள் ஆகும். இவை மின்சார மின்னாக்கிகளை உந்தி மின்சாரத்தைத் தோற்றுவித்தன. 1866 இல் முதலாவது நீர் விசையாழி அங்கேரியில் கன்சு நிறுவனத்தின்  பொறியியலாளர்களால் வடிவமைக்கப்பட்டது. தொழில்துறை அளவிலான மின்னாக்கிகளின் உற்பத்தி 1883 ஆம் ஆண்டில் தொடங்கியது . 
சுழலி மின்னாக்கியை 1903 ஆம் ஆண்டில் அங்கேரிய பொறியாளரான ஓட்டோ பிளேட்டி கண்டுபிடித்தார்.  ஆனால் பார்சன்சு என்பவர் ஏற்கனவே நேர்மின்னோட்ட நீராவி இயக்க சுழலி மின்னாக்கியை 1887 ஆம் ஆண்டில் ஒரு மின்னாக்கியைப் பயன்படுத்தி செயல்விளக்கம் அளித்திருந்தார், 1901 இல் செருமனியின் எபர்பெல்டிலுள்ள மெகாவாட் மின் திறன் அளவு மின்னுற்பத்தி திட்டத்திற்கு மாறுமின்னோட்ட சுழலி மின்னாக்கியை விநியோகம் செய்திருந்தார் .
நீராவி வகை இயங்கு வாகனங்களில் வாகனத்தின் ஒளியமைப்பு மற்றும் வெப்பமூட்டும் அமைப்புகளுக்கான ஆற்றல் மூலமாகவும் சுழலி மின்னாக்கிகள் பயன்படுத்தப்பட்டன.

## ஐதரசன் குளிர்விப்பு சுழலி மின்னாக்கிகள்

காற்று குளிர்விப்பு மின்னாக்கிகளின் அடிப்படையில் ஐதரசன் வாயுவை குளிர்விப்பானாக பயன்படுத்தி ஐதரசன் குளிர்விப்பு சுழலி மின்னாக்கிகள், அமெரிக்காவில் 1937 ஆம் ஆண்டு டேய்டான் மின் மற்றும் ஒளி நிறுவனம் உருவாக்கியது. ஐதரசன் வாயுவானது, சுழலகத்தில்  குளிர்விப்பானாகவும் சிலசமயங்களில் நிலையகத்தில் குளிர்விப்பானாகவும் பயன்படுத்தப்படுகிறது. இதனால் 99.0% செயல்திறனை எட்டமுடிகிறது. ஐதரசன் வாயுவின் உயர் வெப்பக்கடத்தல், தன்வெப்ப ஏற்புத்திறன், குறைவான அடர்த்தி முதலியன இதற்கான காரணங்களாகும். மின்னாற்பகுப்பு மூலம் ஐதரசன் வாயு தளத்திலேயே தயாரிக்கப்படுகிறது.

மின்னாக்கியானது காற்றுப்புகாத அளவுக்கு மூடப்படுகிறது. இதனால் ஐதரசன் வாயு வெளியேறுவது தடுக்கப்படுகிறது. இவ்விடத்தில் வளிமண்டல ஆக்சிசன் இல்லாததால் மின்காப்பு சுற்றுகளால் ஒளிவட்ட மின்னிறக்கத்திற்கான பாதிப்பு வெகுவாக குறைகிறது. ஐதரசன் வாயி சுழலகத்தின் உட்பகுதியில் சுழற்றப்படுகிறது. வாயு-நீர் வெப்பப் பரிமாற்றிகளால் குளிர்விக்கப்படுகிறது .

## மேற்கோள்கள்

## புற இணைப்புகள்
*Small Turbo-generator for DG & Hybrids 

பகுப்பு:மின் உற்பத்தி
நிலைமின் தூண்டல்

**நிலைமின் தூண்டல்** (*Electrostatic induction*) என்பது மின்னூட்டம் பெற்ற ஒரு பொருளைக்கொண்டு அருகாமையில் உள்ள மற்றொரு பொருளையும் மின்னூட்டம் செய்யும்முறை ஆகும்.

1753 ஆம் ஆண்டில் பிரித்தானிய விஞ்ஞானி ஜான் காண்டன் மற்றும் 1762 இல் ஸ்வீடனின் பேராசிரியர் ஜோஹன் கார்ல் வில்கே ஆகியோரால் கண்டறியப்பட்டது. விம்சுஸ்டெஸ்ட் இயந்திரம், வான் டி கிராப் நிலை மின்னியற்றி, எலக்ட்ராபிரோஸ் போன்ற மின்தூண்டலைப் பயன்படுத்தும் மின்னியற்றிகள் இந்த கொள்கையைப் பயன்படுத்துகின்றன. தூண்டல் காரணமாக, மின்நிலையான ஆற்றல் (மின்னழுத்தம்) எந்த நேரத்திலும் ஒரு திணைக்களத்தில் தொடர்ந்து மாறிக்கொண்டே இருக்கிறது. நிலையான மின்னூட்டங்களுக்கு, பலூன்கள், காகிதம் அல்லது ஸ்டைரோஃபாம் ஸ்கிராப் போன்ற ஒளிரும் பொருட்களற்ற பொருட்களின் ஈர்ப்புக்கு, நிலைமின்தூண்டுதல் காரணமாகும்.

ஒரு நடுநிலை கோளவடிவகடத்தி ஒரு காப்பீட்டுத் தாங்கியில் மேல் வைக்கப்படுகிறது. நடுநிலையான கோளத்தை (தொடுதல் இல்லாமல்) ஒரு எதிர்மின்சுமையுடைய குழாய் கொண்டு வரப்படுகிறது. கோளத்தின் இடதுபுறத்தில் இருந்து வலதுபுறத்திற்கு எதிர்மின்சுமை கொண்ட எலக்ட்ரான்கள் விலக்கப்படுகிறது. கோளத்தின் இடப்புறம் நேர்மின்சுமையும் வலதுபுறம் எதிர்மின் சுமையும் பெறுகிறது. வலது புறத்தில் புவியிணைப்பு கொடுக்கப்படும் பொழுது எதிர்மின்சுமைகள் புவியைச் சென்றடைகிறது. கோளம் முழுவதும் நேர்மின்சுமைகள் பரவலாக சேமிக்கப்படுகிறது. இத்தத்துவத்தை அடிப்படையாகக் கொண்டு தங்க இழை மின்னூட்டங்காட்டி, இடிதாங்கி ஆகியன செயல்படுகின்றன.

## மேற்கோள்கள்

## வெளி இணைப்புகள்
*

பகுப்பு:மின்னியல்
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பகுப்பு:மின் உற்பத்தி
நீர்த்தடுப்புத் தண்டு

**நீர்தடுப்புத்தண்டு ** அல்லது **இடைமறிக்கும் நீர்நெறிச் சுவர்** (Waterbar) என்பது, சாய்வான வனப்பகுதியில் பாய்ந்தோடி வரும் நீரால் ஏற்படும் மண்ணரிப்பினைத் தடுப்பதற்காகவும், நீரோட்டப் பாதையை நேர்செய்வதற்கும், நீரோட்ட அணுகல் பாதையின் அளவைக் குறைப்பதற்காகவும் சிறப்பான கட்டுமான அமைப்பைப் பயன்படுத்தி ஏற்படுத்தப்படுவதாகும். மூலைவிட்ட அமைப்பை கொண்ட இக்கட்டுமானம், நீரோட்டப் பாதையை திசைதிருப்பி, நிலையான வாய்க்காலில் திருப்பிவிடுகிறது. குறிப்பிட்ட இடைவெளியில் கட்டப்படும் இவை போன்ற நீர்தடுப்புத்தண்களால் பெரும் கொள்ளளவிலான நீரானது சாலையில் வீணாவது தடுக்கப்படுகின்றது. நீர்த்தடுப்புத்தண்டு ஏற்படுத்தப்படவில்லை எனில் வெள்ளப்பெருக்கின் போது பல வளங்களும் அடித்துச்செல்லுதல், சாலைகளின் சீர்கேடு முதலிய அபாயங்கள் ஏற்படும்.

இந்த வாய்க்கால் ஏற்படுத்தப்படாவிட்டால் பெருமளவிலான நீரானது சாலை வழியாக செல்லும். இவ்வாய்க்கால் செல்லும் பாதையைச் சரியான முறையில் பராமரித்து, முறையான கண்காணிப்பை உறுதியாக மேற்கொண்டு, வண்டல் படிவுகளிலிருந்தும், வேறுவகையான தடைகளிலிருந்தும் பாதுகாத்தல் அவசியமானதாகும்.

பொதுவாக குறிப்பிட்ட வடிவில் நீர்த்தடுப்புத்தண்டுகள் சாலைகளின் குறுக்கே அமைக்கப்படுகின்றன. இவை வாகனங்கள் கடந்து செல்ல சற்றே கடினமானதாக அமைகின்றன. மலைப் பகுதிகளிலும், வனப்பகுதிகளிலும் நான்கு சக்கர வாகன இயக்கி மூலமாக இவற்றை எளிதில் கடக்கலாம். பொதுவாக மழைப்பொழிவு அதிகம் இருக்கக்கூடிய மலைப்பகுதி நிலப்பரப்புகளிலும், வனப்பகுதி சாலையின் குறுக்கேயும் நீர்ப்பட்டைகள் அமைக்கப்படுகின்றன.

## மேற்கோள்கள்
* 
* 

பகுப்பு:இயற்கை அமைப்பு
பகுப்பு:சாலை கட்டமைப்பு
பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
இணையப் போர்

**இணையப் போர்** (*cyberwarfare*) என்பது கணினிகள், பிணையம் (networks) ஆகியவற்றை இலக்காகக் கொண்டு செயல்படுகிறது. இது இணையத் தாக்குதல், உளவு மற்றும் நாசவேலை அச்சுறுத்தல் தொடர்பான தாக்குதல் மற்றும் தற்காப்பு நடவடிக்கைகளை ஈடுபடுத்துகிறது. இத்தகைய நடவடிக்கைகளை "போர்" என அழைக்கப்படலாமா என்பது குறித்து சர்ச்சை எழுந்துள்ளது. ஆயினும்கூட, நாடுகள் தங்கள் திறன்களை வளர்த்து வருகின்றன, இணையப்போரில்  குற்றவாளி, பாதிக்கப்பட்டவர் அல்லது இருவரும் ஈடுபடுகின்றன.

## வரையறை
இணையப்போர் என்பது தேசிய நாட்டினால் ஏற்படும் சேதங்கள் அல்லது இடையூறுகளை ஏற்படுத்தும் நோக்கத்திற்காக மற்றொரு நாட்டின் கணினிகள் அல்லது பிணையத்தில் ஊடுருவிச் செயல்படுவது' 'என வரையறுக்கப்பட்டுள்ளது.

ஆனால் மற்ற வரையறைகளில் பயங்கரவாத குழுக்கள், நிறுவனங்கள், அரசியல் அல்லது சித்தாந்த தீவிரவாத குழுக்கள், கொந்தர்கள் மற்றும் சர்வதேச குற்றவியல் அமைப்புகள் போன்ற அரச சார்பற்றவர்களையும் உள்ளடக்கியிருக்கிறது.

## மேற்கோள்கள்

பகுப்பு:கணியக்குற்றம்
பகுப்பு:இணையம்
பகுப்பு:இராணுவத் தொழினுட்பம்
லீலா சேத்

**லீலா சேத்** (*Leila Seth*)(20 அக்தோபர் 1930--5 மே 2017) என்பவர் தில்லி உயர் நீதிமன்ற முதல் பெண் நீதிபதியாகப் பதவி வகித்தவர் ஆவார். இவர் இமாச்சல பிரதேச உயர்நீதி மன்றத்தின் முதல் முதன்மை நீதிபதியாகவும் இருந்தவர்.

## வாழ்வும் பணிகளும்
உத்தரப்பிரதேச மாநிலம் இலக்னோவில் பிறந்த லீலா சேத் திருமணம் ஆனதும் தம் கணவருடன் இங்கிலாந்துக்குச் சென்றார். அங்கு சட்டம் பயின்று லண்டன் சட்டத் தேர்வில் வெற்றி பெற்று முதலில் வந்தார்.

இந்தியாவில் அசோக் குமார் சென் என்னும் வழக்கறிஞரிடம் இளையராகப் பணி செய்தார். வரிகள் சம்பந்தமான வழக்குகள், திருமண முறிவுகள் தொடர்பான குற்றவியல் வழக்குகள் போன்றவற்றை நடத்தினார்.
பெண் குழந்தைகளுக்குச் சொத்தில் வாரிசு உரிமைகள் சட்டத் திருத்தம் உண்டாகப் பங்களிப்புச் செய்தார்.
பொது உரிமையியல் சட்டம்  என்னும் கருத்தாக்கத்துக்கு ஆதரவு தெரிவித்தார்.
பெண்களுக்கு எதிராகத் தொடுக்கப்படும் பாலியல் வன்முறையை எதிர்த்து தம் கருத்துகளைச் சொல்லி வந்தார்.
15 ஆவது சட்டக் குழுவின் உறுப்பினராக இருந்தார்.

லீலா  சேத்துக்கு மூன்று பிள்ளைகள். அவர்களில் ஒரு மகனான விக்ரம் சேத் என்பவர் ஆங்கிலப் புதின ஆசிரியர் ஆவார்.
லீலா சேத்  தன் வரலாறு நூல் உள்பட மூன்று நூல்கள் எழுதியுள்ளார். 

## இறப்பு
நீதிபதி லீலா சேத், 86 வயதில் நொய்டாவில் உள்ள தனது இல்லத்தில் 5 மே 2017 அன்று இரவு இருதய-சுவாசத் தாக்குதலால் இறந்தார். இவருக்கு கணவர், இரண்டு மகன்கள் மற்றும் ஒரு மகள் உள்ளனர். இவரது விருப்பப்படி, மாற்றுச் சிகிச்சை அல்லது மருத்துவ ஆராய்ச்சி நோக்கங்களுக்காக தனது கண்கள் மற்றும் பிற உறுப்புகளை தானம் செய்ததால், இறுதிச் சடங்கு எதுவும் நடைபெறவில்லை.

## மேற்கோள்

பகுப்பு:இந்தியப் பெண் நீதிபதிகள்
பகுப்பு:தில்லி உயர் நீதிமன்ற நீதிபதிகள்
பகுப்பு:1930 பிறப்புகள்
பகுப்பு:2017 இறப்புகள்
பகுப்பு:20 ஆம் நூற்றாண்டு இந்தியப் பெண் வழக்கறிஞர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய நீதிபதிகள்
ஆ. மு. முனிரத்தினம்

**ஆ. மு. முனிரத்தினம்** ஓர் இந்திய அரசியல்வாதியும், தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். இவர் 1989, 1991 ஆண்டுகளில் நடைபெற்ற தேர்தல்களில் சோளிங்கர் தொகுதியிலிருந்து, இந்திய தேசிய காங்கிரசின் சார்பிலும், 1996 ஆம் ஆண்டு நடைபெற்ற சட்டமன்றத் தேர்தலில், அதே தொகுதியில் தமிழ் மாநில காங்கிரசு கட்சி சார்பிலும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:1955 பிறப்புகள்
ஆர். வில்வநாதன்

**ஆர். வில்வநாதன்** ஓர் இந்திய அரசியல்வாதியும், தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். இவர் 2001 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
டான் பாஸ்கோ மெட்ரிக் மேல்நிலைப் பள்ளி, சென்னை

**டான்பாஸ்கோ மெட்ரிக் மேல்நிலைப்பள்ளி** (*Don Bosco Matriculation Higher Secondary School*) சென்னை எழும்பூரில் அமைந்துள்ளது. இப்பள்ளி சூலை, 1958 ஆம் ஆண்டு 140 மாணவர்களைக்கொண்டு துவங்கப்பட்டது. தற்போது சுமார் மூவாயிரம் மாணவர்கள் பயில்கின்றனர். பத்தாம் வகுப்பு வரை *மெட்ரிக்* பாடத்திலும் மேல்நிலைக்கல்வியில் தமிழக அரசின் பாடத்திட்டத்தையும் பின்பற்றுகிறது.

## குறிப்பிடத்தக்கப் பழைய மாணவர்கள்
* விஸ்வநாதன் ஆனந்த் - சதுரங்கம்
* விஜய் அமிர்தராஜ்      - வலைப்பந்து
* தினேஷ் கார்த்திக்     - துடுப்பாட்டம்
* அரவிந்த் சாமி          - நடிகர்
* டி.இமான்               - இசையமைப்பாளர்
* சிபிராஜ்                - நடிகர்
* பிரபாஸ்                 - நடிகர்
* விக்ரம் பிரபு             - நடிகர்
* தயாநிதி மாறன்          - அரசியல்
* சிலம்பரசன்              - நடிகர்
* விஷால்                  - நடிகர்
* வேணு சீனிவாசன்       - தொழிலதிபர்
* சஞ்சய்பிந்தோ          - தொழில் முனைவோர்

## சான்றுகள்

## வெளியிணைப்புகள்
*பள்ளியின் இணையதளம்

பகுப்பு:சென்னையிலுள்ள தனியார் பள்ளிகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
சி. கோபால்

**சி. கோபால்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார்.2023 ஆம் ஆண்டு ஆகஸ்ட் 6 ஆம் தேதி முதல் கட்சியின் பொதுக்குழுக் கூட்டத்தின் மூலம் அவர் தற்போது அமமுகவின் தலைவராகப் பணியாற்றி வருகிறார். 1980 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

## குடும்பம்
இவரின் மகன் என். ஜி. பார்த்திபன் சோளிங்கர் சட்டமன்ற உறுப்பினராக இருந்தவர்.
இவர் செங்குந்தர்கைக்கோள முதலியார்(எச்சான் கோத்திரம்) குடும்பத்தை சேர்ந்தவர்கள்.

## வகித்த பதவிகள்
### சட்டமன்ற உறுப்பினராக

### நாடாளுமன்ற உறுப்பினராக

## மேற்கோள்கள்

பகுப்பு:வாழும் மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:12வது மக்களவை உறுப்பினர்கள்
பி. ஆர். மனோகர்

**பி. ஆர். மனோகர்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 2011 ஆவது ஆண்டில் நடந்த தமிழ்நாடு சட்டமன்றத் தேர்தலில் சோளிங்கர் தொகுதியில் தேசிய முற்போக்கு திராவிட கழகம் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வாழும் மக்கள்
என். ஜி. பார்த்திபன்

**என். ஜி. பார்த்திபன்** (*N. G. Parthiban*) இந்தியாவின் தமிழ்நாட்டைச் சேர்ந்த அரசியல்வாதி. இவர் சோளிங்கர் சட்டமன்றத் தொகுதியிலிருந்து  பதினைந்தாம் தமிழக சட்டப்பேரவைக்கு 2016ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக அரசியல் கட்சியின் உறுப்பினராகப்  போட்டியிட்டுத் தேர்ந்தெடுக்கப்பட்டார்.

முதலமைச்சர் எடப்பாடி க. பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு ஆதரவாக அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18  உறுப்பினர்களில் இவரும் ஒருவர். இவரைச் சபாநாயகர் ப. தனபால் தகுதி நீக்கம் செய்தார். இவரின் தந்தை சி.கோபால் முதலியார் சோளிங்கர் தொகுதியின் முன்னாள் சட்டமன்ற உறுப்பினர் ஆவார். இவர் செங்குந்தர் கைக்கோலா முதலியார் (எச்சான் கோத்திரம்) சமூகத்தினைச் சார்ந்தவர்.

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:அம்மா மக்கள் முன்னேற்றக் கழக அரசியல்வாதிகள்
பகுப்பு:வாழும் மக்கள்
ஆ. பூவராகம் பிள்ளை

**ஆ. பூவராகம் பிள்ளை** (நவம்பர் 27, 1899 - மே 28, 1973) தமிழறிஞராவார். தொல்காப்பியத்தைப் 1954 ஆம் ஆண்டு பதிப்பித்தார்.

## ஆற்றிய பணிகள்
சிதம்பரத்தில் உள்ள இராமசாமிசெட்டியார் நகர உயர்நிலைப்பள்ளியில் தமிழாசிரியராகப் பணியைத் தொடங்கினார். பின்னர் அண்ணாமலை அரசர் கல்லூரியில் விரிவுரையாளராகவும், அண்ணாமலைப் பல்கலைக்கழகத் தமிழ்த்துறைப் பேராசிரியராகவும் பணியாற்றினார்.

### இலக்கண உரையாசிரியர்
தொல்காப்பிய சொல்லதிகார சேனாவரையம் உரையில் உள்ள பல கடினமான பகுதிகளுக்கு  எளிய நடையில் உரை எழுதி *சேனாவரையர் உரை விளக்கம்* என்ற நூலை வெளியிட்டார். இந்நூலில் ஒவ்வொரு நூற்பாவின் பொருளையும் எளிமையாக விளக்கியுள்ளார்.

#### படைப்புகள்
வைணவம் தொடர்பாக இவர் படைத்த நூல்கள்- *திருவாய்மொழி விளக்கம்*, *திருமங்கையாழ்வார் பெரிய திருமொழி*ஆகியன. மேலும்,' புலவர் பெருமை' எனும் நூலையும் இயற்றியுள்ளார்.

தமிழ்க் கலைக்களஞ்சியம் தொகுதி 1 நூலின்  கட்டுரையாளர்களில் ஒருவராக இருந்து கட்டுரைகள் எழுதியுள்ளார்.

## சிறப்புகளும் விருதுகளும்
தனிநாயக அடிகளார், பிள்ளையவர்களின் இலக்கணப் புலமையை அறிந்து, அவரைத் தூத்துக்குடிக்கு அழைத்து வீரமாமுனிவரின் ‘தொன்னூல் விளக்கம்’ எனும் இலக்கண நூலைப் பாடம் கேட்டதாகவும் சொல்லுவர். 16-8-1930 இல் காசிமடம் இவரது இலக்கணப் புலமையைப் பாராட்டி ஆயிரம் ரூபாய் பரிசளித்து சிறப்பித்துள்ளது.

## மறைவு
மே 28, 1973 ஆம் ஆண்டு மரணமடைந்தார்.

## மேற்கோள்கள்
 
* முனைவர் க.முருகேசன்,' இலக்கணச் சிங்கம் ஆ.பூவராகம்பிள்ளை, தினமணி- தமிழ்மணி 25-5-14.

பகுப்பு:1899 பிறப்புகள்
பகுப்பு:1973 இறப்புகள்
பகுப்பு:தொல்காப்பிய உரையாசிரியர்கள்
இருமுனை அயனி

**இருமுனை அயனி** *(zwitterions)* என்பது உயிரியலில் இருபால் உயிரி என்பது போல வேதியியலில் இருமுனைப் பண்புகளையும் கொண்ட அயனிகள் இருமுனை அயனிகள் என்றழைக்கப்படுகின்றன. நேர்மின் சுமை, எதிர்மின் சுமை இரண்டையும் ஒருங்கே பெற்று நடுநிலை மின்சுமையுடன் இவ்வகை மூலக்கூறுகள் காணப்படுகின்றன. சில அயனிகள் ஒன்றுக்கு மேற்பட்ட பல மின்சுமைகளையும் பெற்று நடுநிலையுடன் காணப்படுவதும் உண்டு. மூலக்கூறுக்குள் வெவ்வேறு அமைவிடங்களில் இருமுனைகளைப் பெற்றுள்ள மூலக்கூறுகளிலிருந்து இருமுனை அயனிகள் முற்றிலும் மாறுபட்டுள்ளன. சில சந்தர்ப்பங்களில் இருமுனை அயனிகள் உள் உப்புகள் என்று அழைக்கப்படுகின்றன. .
எளிய ஈரியல்பு சேர்மங்களைப் போல நேரயனியாக மட்டும் அல்லது எதிரயனியாக மட்டும் உருவாகாமல் இருமுனை அயனிகள் ஒரேநேரத்தில் ஈரியல்பு அயனிகளாகவும் உருவாகின்றன. .

## உதாரணங்கள்

அமினோ அமிலங்கள் ஈரியல்பு அயனிகளுக்கு நன்கு அறியப்பட்ட உதாரணமாகும். இச்சேர்மங்களில் அமோனியமும் கார்பாக்சிலேட்டு குழுவும் ஒருங்கே இடம்பெற்றுள்ளன. மூலக்கூறிடை அமிலக் கார வினையின் வழியாக இவை உருவாவதாக பார்க்கப்படுகின்றன. கார்பாக்சிலிக் அமிலத்தை அமீன் தொகுதி புரோட்டான் நீக்கம் செய்கிறது. 

NH2RCHCO2H ⇌ NH+3RCHCO−  
  
திண்மநிலையில் கிளைசீனின் ஈரியல்பு அயனிக்கட்டமைப்பு நியூட்ரான் விளிம்பு வளைவு அளவீடுகளில் உறுதிப்படுத்தப்படுகிறது . குறைந்தபட்சம் சில அமினோ அமிலங்களிலாவது வாயுநிலையில் இந்த ஈரியல்பு அயனிக் கட்டமைப்பு காணப்படுகிறது . 

அமினோ அமிலங்களுடன் கூடுதலாக, அமிலம் மற்றும் கார மையங்களைக் கொண்டிருக்கும் பல சேர்மங்கள் உள்ளன. இச்சேர்மங்களில் ஈரியல்பு அயனிகள் இடமாற்றியத்தை வெளிப்படுத்துகின்றன. பைசின் மற்றும் டிரைசின்  போன்றவை உதாரணங்களாகும். இவை ஓர் அடிப்படை இரண்டாம்நிலை அல்லது மூன்றாம்நிலை அமீன் பகுதிகளுடன் கார்பாக்சிலிக் அமிலப் பகுதி ஒன்றையும் கொண்டுள்ளன. திண்ம சல்பமிக் அமிலம் இருமுனை அயனியாக இருக்கிறது என்பதை நியூட்ரான் விளிம்பு வளைய சோதனை வெளிப்படுத்துகிறது . கார்பாக்சிலேட் மற்றும் அமோனியம் மையங்களைக் கொண்ட பல ஆல்க்கலாய்டுகள் இருமுனை அயனிகளாக காணப்படுகின்றன.

பல இருமுனை அயனிகள் நான்பகுதி அமோனியம் நேரயனிகளைக் கொண்டுள்ளன. N–H பிணைப்புகள் இல்லாததால் அமோனியம் மையம் இடமாற்றியத்தில் பங்கேற்க முடிவதில்லை. இத்தகைய நான்பகுதி அமோனியம் மையங்களைக் கொண்ட ஈரியல்பு அயனிகள் உயிரியலில் பொதுவாகவே காணப்படுகின்றன. மீன்களில் காணப்படும் பெட்டைன்கள் மின்பகுளியாகச் செயல்படுகின்றன. பாசுபோலிப்பிடுகளாக உருவாகும் மென்படலமும் ஈரியல்பு அயனிகளாகவே உள்ளன. இதன்விளைவாக எதிரயனியாக பாசுபேட்டும் நேரயனியாக அமோனியம் மையமும் அமைகின்றன . 

## மேற்கோள்கள்
கேனன் 300டி

**கனொன் இஓஎஸ் 300டி** *(Canon EOS 300D)* என்பது 6.3 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது ஆகத்து 2003 அன்று அறிவிக்கப்பட்டது.

300டி 1000 யூரோவிற்கு விலைபோன முதலாவது எண்ணியல் தனி வில்லை பிரதிபலிப்பு ஒளிப்படக்கருவி ஆகும்.

## உசாத்துணை

## வெளி இணைப்புகள்
*Official Canon specs 

பகுப்பு:கனொன் இஓஎஸ் ஒளிப்படக்கருவிகள்
கேனன் 350டி

**கனொன் இஓஎஸ் 350டி** *(Canon EOS 350D)* என்பது 8 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது ஆகத்து 2005 அன்று அறிவிக்கப்பட்டது.

## இடைப்பொருள் மேம்பாடு
இதன் அண்மைய இடைப்பொருள் வெளியீடு 1.0.3 ஆகும். (released 27 October 2005). இதன் வழியாக தனியக்க விடுப்பு, சேமிக்கப்பட்ட கோப்புகளைப் பார்ப்பதில் இருந்த சிக்கல்கள் நீக்கப்பட்டன.

## உசாத்துணை

## வெளி இணைப்புகள்

* Canon EOS system infopage

பகுப்பு:கனொன் இஓஎஸ் ஒளிப்படக்கருவிகள்
கேனன் 400டி

**கனொன் இஓஎஸ் 400டி** *(Canon EOS 400D)* என்பது 10.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது ஆகத்து 2006 அன்று அறிவிக்கப்பட்டது.

## உசாத்துணை

## வெளி இணைப்புகள்

* Product Page

பகுப்பு:கனொன் இஓஎஸ் ஒளிப்படக்கருவிகள்
கனொன் இஓஎஸ் 500டி

**கனொன் இஓஎஸ் 500டி** *(Canon EOS 500D)* என்பது 15.1 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 25 மார்ச் 2009 அன்று அறிவிக்கப்பட்டது. மே 2009 இல் வெளியானது.

## உசாத்துணை

## வெளி இணைப்புகள்

* Product Page 
* Canon EOS 500D in the UK 

பகுப்பு:கனொன் இஓஎஸ் ஒளிப்படக்கருவிகள்
கனொன் இஓஎஸ் 600டி

**கனொன் இஓஎஸ் 600டி** *(Canon EOS 600D)* என்பது 18.0 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 7 பெப்ரவரி 2011 அன்று வெளியிடப்பட்டது.

## உசாத்துணை

## வெளி இணைப்புகள்
*
*Canon 600D Product Page at Canon USA

பகுப்பு:கனொன் இஓஎஸ் ஒளிப்படக்கருவிகள்
கனொன் இஓஎஸ் 750டி

**கனொன் இஓஎஸ் 750டி** *(Canon EOS 750D)* என்பது 24.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 6 பெப்ரவரி 2015 அன்று அறிவிக்கப்பட்டது. மூன்று இலக்க வரிசையில், இது இஓஎஸ் 750டி இற்கு அடுத்ததாகும்.

## உசாத்துணை

## வெளி இணைப்புகள்

*http://www.dpreview.com/products/canon/slrs/canon_eos750d/specifications
*http://www.cameracomparisonreview.com/2015/02/06/the-eos-rebel-t6s760d-and-rebel-t6i750d-arrived-with-magnificent-specs/ 

பகுப்பு:கனொன் இஓஎஸ் ஒளிப்படக்கருவிகள்
கனொன் இஓஎஸ் 800டி

**கனொன் இஓஎஸ் 800டி** *(Canon EOS 800D)* என்பது 24.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 14 பெப்ரவரி 2017 அன்று அறிவிக்கப்பட்டது.

ஆரம்ப நிலை ஒளிப்படக்கலைஞர்களை இலக்காக வைத்து இது உருவாக்கப்பட்டது.

## உசாத்துணை

## வெளி இணைப்புகள்

*
*

பகுப்பு:கனொன் இஓஎஸ் ஒளிப்படக்கருவிகள்
கேனன் 77டி

**கனொன் இஓஎஸ் 77டி** (*Canon EOS 77D*) என்பது 24.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது பெப்ரவரி 14, 2017 அன்று அறிவிக்கப்பட்டது.

கனொன் அ.ஐ. இதனை "ஆரம்ப முன்னேற்றமான இஓஎஸ் ஒளிப்படக்கருவிகளில் ஒரு புதிய பகுப்பை பிரதிநிதித்துவப்படுத்துவதுடன், ரிபல் வகைகளில் ஒருபடி மேலேயுள்ளது" எனவும் தெரிவித்தது

## உசாத்துணை

## வெளி இணைப்புகள்

* EOS 77D 
* New Canon EOS 77D sits between Rebel T7i and EOS 80D

பகுப்பு:கனொன் இஓஎஸ் ஒளிப்படக்கருவிகள்
கனொன் இஓஎஸ் 1000டி

**கனொன் இஓஎஸ் 1000டி** *(Canon EOS 1000D)* என்பது 10.1 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது சூன் 2008 அன்று அறிவிக்கப்பட்டது. 1000டி ஆரம்ப நிலை எண்ணியல் தனி வில்லை பிரதிபலிப்பு, 450D இற்கு கீழ்ப்பட்ட ஒளிப்படக்கருவியாகும்.

## உசாத்துணை

## வெளி இணைப்புகள்
*Canon EOS 1000D Product Page

பகுப்பு:கனொன் இஓஎஸ் ஒளிப்படக்கருவிகள்
கேனன் 650டி

**கனொன் இஓஎஸ் 650டி** *(Canon EOS 650D)* என்பது 18 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது சூன் 2012 அன்று அறிவிக்கப்பட்டது. இது சப்பானில் "கிஸ் எக்ஸ்6ஐ" எனவும் அமெரிக்காவில் "ரிபெல் ரி4ஐ" எனவும் அழைக்கப்பட்டது.  

## உசாத்துணை

## வெளி இணைப்புகள்

பகுப்பு:கனொன் இஓஎஸ் ஒளிப்படக்கருவிகள்
இத்தாலி யூதர்கள்

**இத்தாலிய யூதர்கள்** (*Italian Jews*) எனப்படுவோர் இத்தாலியில் வாழும் அல்லது இத்தாலியை வம்சாவளி யூதர்களைக் குறிக்கும்.

## வரலாறு
இத்தாலிய யூதர்கள் கி.மு 2 ஆம் நூற்றாண்டு முதல் வரலாற்றைக் கொண்டவர்கள். இதனை தற்போதுள்ள சமாதிக்கற்கள் வழியாகவும் கண்டு கொள்ள முடியும். முன்னைய காலங்களில் அவர்கள் இத்தாலியின் தெற்கிலும், சிலர் உரோமிலும் வாழ்த அவர்கள் பொதுவாக கிரேக்கம் பேசினர். 

## உசாத்துணை

## வெளி இணைப்புகள்
*  The Complete Italian Rite Machazor (3 vols.)
*  Italian Rite Siddur and Maḥzorim 
*  Jewish Community of Milan
*  Jewish Community of Rome
*  Jewish Community of Venice 
*  Jewish-Italian Audio Archive
*  Jewish Studies and Resources in English
*  Jews in Lugo 
*  List of Italian synagogues, kosher restaurants etc.
*  Union of Jewish Communities in Italy
*  Ferdinando I De Medici, Document Inviting Jewish Merchants to Settle in Livorno and Pisa, in Italian, Manuscript on Vellum, Florence, Italy, 10 June 1593 (fac-simile)
*  Siddùr Benè Romì  (in Italian)

பகுப்பு:யூத இனப் பிரிவுகள்
சிரிய யூதர்கள்

**சிரிய யூதர்கள்** (*Syrian Jews*) தற்போதைய சிரியாவில் வசித்த யூதர்களையும் சிரியாவிற்கு வெளியில் பிறந்த அவர்களின் வாரிசுகளையும் குறிக்கும். சிரிய யூதர்கள் இரு குழுக்களிலிருந்து உருவாகினர். ஒரு குழு பண்டைய யூதர்களாக மத்திய கிழக்கையும் வட ஆப்பிரிகாவையும் சேர்ந்தவர்கள். மற்றையது ஸ்பெயின், போர்த்துக்கல் ஆகிய நாடுகளில் இருந்து பலவந்தமாக 1492 இல் வெளியேற்றப்பட்டு சிரியாவை வந்தடைந்த செபராது யூதர்கள் ஆவர்.

## உசாத்துணை

பகுப்பு:யூத இனப் பிரிவுகள்
மிஸ்ராகி யூதர்கள்

**மிஸ்ராகி யூதர்கள்** எனப்படுவோர் மத்திய கிழக்கு நாடுகள் பகுதியில் விவிலிய முதல் இன்றுவரை வசித்து வரும் யூத சமுகத்தைச் சேர்ந்த யூதர்கள் ஆவர். இவர்கள் "கிழக்கின் மைந்தர்" அல்லது "கீழத்தேய யூதர்கள்" எனவும் அழைக்கப்படுவர். பாபிலோனிய யூதர்களினதும் மலை யூதர்களினதும் வம்சாவளியினரான இவர்கள் ஈராக், சீரியா, பஃரேன், குவைத், அசர்பஜிஸ்தான், ஈரான், உபெக்கிஸ்தான், குர்திஸ்தான், ஆப்கானிஸ்தான், பாக்கிஸ்தான், இந்தியா ஆகிய தற்கால இடங்களைச் சேர்ந்தவராவர். சிலவேளைகளில் யெமனிய யூதர்கள் இவர்களும் உள்வாங்கப்பட்டாலும் அவர்களின் வரலாறு பாபிலோனிய யூதர்களில் இருந்து வேறுபட்டது.

## இவற்றையும் பார்க்க
*செபராது யூதர்கள்
*அஸ்கனாசு யூதர்கள்
*இலதீன மொழி

## உசாத்துணை

## வெளி இணைப்புகள்
* World Organization of Jews from Arab Countries
* Sephardic Pizmonim Project Music of Mizrahi Jews.
* JIMENA Jews Indigenous to the Middle East and North Africa
* Multiculturalism Project – Middle Eastern and North African Jews
* Hakeshet Hademocratit Hamizrachit – An organization of Mizrahi Jews in Israel
* Harif: Association of Jews from the Middle East and North Africa  (British-based)
* Ha' Yisrayli Torah Brith Yahad, Mizrahi Jewish Int'l Medical Humanitarian NGO recognized by the United Nations Civil Society and Economic Development Division  (USA Based)

பகுப்பு:யூத இனப் பிரிவுகள்
பக்தாத் யூதர்கள்

**பக்தாத் யூதர்கள்** (*Baghdadi Jews*) அல்லது **ஈராக்கிய யூதர்கள்** (*Iraqi Jews*) எனப்படுவோர் பகுதாது மற்றும் ஈராக்கின் மற்றைய இடங்களில் இருந்தும் குடியேறிய யூதர்கள் ஆவர். இவர்களில் சிரியா, யெமன் ஆகியவற்றை இருந்து வந்தவர்களும் காணப்படுகின்றனர்.
இவர்களில் பலர் வாணிப நோக்கில் குடியேறியவர்களாவர்.

## உசாத்துணை

## வெளி இணைப்புகள்
* 
* Indian Jews – Jewish Encyclopedia
* Calcutta Jews – Jewish Encyclopedia

பகுப்பு:யூத இனப் பிரிவுகள்
மலை யூதர்கள்

**மலை யூதர்கள்** (*Mountain Jews*) எனப்படுவோர் காக்கேசியாவின் கிழக்கு, வடக்கு சரிவுப் பகுதிகளில் உள்ள, குறிப்பாக அசர்பைஜான், செச்சினியா, தாகெஸ்தான், இங்குசேத்தியா ஆகிய பகுதிகளில் உள்ள யூதர்களைக் குறிக்கும். இவர்கள் ஈரானின் பாரசீக யூதர்களின் வாரிசுகளாவார்.

மலை யூதர்கள் சமூகம் பண்டைய பாரசீகத்திலிருந்து கி.மு 5 ஆம் நூற்றாண்டு இருந்து வந்தவர்கள். இவர்களின் மொழி யூதேய-தத் எனும் பண்டைய எபிரேயத்துடன் கலந்த பண்டைய தென்மேற்கு ஈரானிய மொழி ஆகும்.

## உசாத்துணை

## வெளி இணைப்புகள்
* query.nytimes.com, த நியூயார்க் டைம்ஸ்
* juhuro.com, website created by Vadim Alhasov in 2001. Daily updates reflect the life of Mountain Jewish (juhuro) community around the globe.
* newfront.us, *New Frontier* is a monthly Mountain Jewish newspaper, founded in 2003. International circulation via its web site. «Новый Рубеж» является ежемесячной газетой Горско-Еврейской общины США. Она издается с мая месяца 2003 года. Отражая жизнь общины не только в пределах своей страны, она информирует о новостях и событиях происходящих в Горско-Еврейских общинах во всем мире.
* keshev-k.com , Israeli website of Mountain Jews.
* gorskie.ru, Mountain Jews, website in Russian language.
* "Judæo-Tat", *Ethnologue*

பகுப்பு:யூத இனப் பிரிவுகள்
பாரசீக யூதர்கள்

**பாரசீக யூதர்கள்** (*Persian Jews*) அல்லது **ஈரானிய யூதர்கள்** (*Iranian Jews*) எனப்படுவோர் பாரசீகப் பேரரசுடன் வரலாற்று ரீதியாக தொடர்புபட்ட யூதர்களைக் குறிக்கும்.

ஈரானில் தற்போதும் கடைப்பிடிக்கப்படும் சமயங்களில் இரண்டாவது பழைய (சரத்துஸ்திர சமயம் முதலாவது) சமயமாக யூதம் உள்ளது. விவிலியத்தின் எஸ்தர் (நூல்) பாரசீகத்தில் யூதரின் அனுபவம் பற்றிக் குறிப்பிடுகின்றது. யூதர்கள் அகாமனிசியப் பேரரசுவின் சைரசு காலம் முதல் வாழ்ந்து வருகின்றனர்.

## குறிப்புகள்

## வெளி இணைப்புகள்
* Sephardic Studies, Iran
* History of the Iranian Jews
* Parthia (Old Persian Parthava) 
* Former Jewish Ghetto in Tehran

பகுப்பு:யூத இனப் பிரிவுகள்
பெட்டா இசுரேல்

[200px|thumb|right|[இசுரேலிய பாதுகாப்புப் படைகள்|இசுரேலியப் படையில் பணி புரியும் பெட்டா இசுரேலிய படைவீரர்]]
**பெட்டா இசுரேல்** (*Beta Israel*; ) அல்லது **எத்தியோப்பிய யூதர்** (*Ethiopian Jews*) எனப்படுவோர் பண்டைய அக்சும் பேரரசு, எத்தியோப்பியப் பேரரசுக் காலத்தில் தற்போதைய அம்மாரா பிரதேசம், "திக்ரே பிரதேசம்" ஆகிய பகுதிகளில் பல நூற்றாண்டுகளாக வாழ்ந்த யூதர்களைக் குறிக்கும். பெட்டா இசுரேல் என்பது "இசுரேலின் வீடு" அல்லது "இசுரேலிய சமூகம்" எனப் பொருள்படும்.

இவர்களில் பலர் இசுரேலுக்கு 20 ஆம் நூற்றாண்டின் பிற்பகுதியில் குடியேறினர்.

## மேற்கோள்கள்

## வெளி இணைப்புகள்

*Beta Israel: Society and Culture – Ethiopian Jews 
*Ethiopian in the Net
*Yopi – The Ethiopian Portal
*Israel Association for Ethiopian Jews 
*Chassida Shmella – Ethiopian Jewish Community of North America
*Construction of Beta Israel Identity 
*Jewish Encyclopedia
*Collection of photos of Ethiopian Jews celebrating the Sigd Festival in Jerusalem
*Jewish Agency for Israel
*The Jews of Ethiopia and their Names 
*Abstract of the Lucotte-Smets article.
*Marc Shapiro, "Return of a lost tribe" details the rediscovery of the Falasha 
* History of Ethiopian Jews
*A New Light for Ethiopian Jews at Tel Aviv University 

பகுப்பு:யூத இனப் பிரிவுகள்
பெனே எப்ராயிம்

**பெனே எப்ராயிம்** (*Bene Ephraim*, ; **பெனாய் எப்ராயிம்**; பொருள்: "எப்ராயிமின் புதல்வர்கள்"; தெலுங்கு பேசுவதால் **தெலுங்கு யூதர்கள்** எனவும் அழைக்கப்படுவர்) எனப்படுவோர் இந்தியாவின் ஆந்திரப் பிரதேசத்தின் குண்டூர் மாவட்டம், கிருஸ்னா மாவட்டம் ஆகியவற்றில் வாழும் ஒரு சிறிய சமூகமாகும். இவர்கள் இழந்துபோன பத்து கோத்திரத்தில் ஒன்றான எப்ராயிம் கோத்திரத்தின் வாரிசுகள்  என உரிமை கோருகின்றனர். அத்துடன் 1980 கள் முதல் தற்போதைய யூதத்தைப் பின்பற்றுகின்றனர்.

## உசாத்துணை


## வெளி இணைப்புகள்
* Francisco, Jason L., "Meet the Telugu Jews of India" , Kulanu website
* Sussman, Bonita & Gerald., "India Journal" , 2007, Kulanu website
* Indian Jews, Kulanu Website index.

பகுப்பு:யூத இனப் பிரிவுகள்
எசுப்பானிய, போர்த்துக்கேய யூதர்கள்

**மேலத்தேய [[செபராது யூதர்கள்]]** (*Western Sephardim*) அல்லது **எசுப்பானிய, போர்த்துக்கேய யூதர்கள்** (*Spanish and Portuguese Jews*) எனப்படுவோர் ஐபீரிய யூத துணைக் குழுவாகும். ஐபீரிய மூவலந்தீவு பகுதியில் பெரியவில் வசித்த இவர்கள் 1492 இல் எசுப்பானியாவில் இருந்தும் 1497 இல் போத்துக்கலில் இருந்தும் வெளியேற்றப்பட்டனர்.

## குறிப்புகள்

## வெளி இணைப்புகள்

*Ets Haim Library (Amsterdam)
*The Judith Lady Montefiore College (rabbinic training programme in London)
*Naima Jewish Preparatory School (London)
*Society of Heshaim, London
*Bet Midrash Nidhe Israel (Dominican Republic) 
*La Nacao, a new site reviewing academic works on Western Sephardim 

பகுப்பு:யூத இனப் பிரிவுகள்
அடிசன் நோய்

**அடிசன் நோய்** அல்லது முதன்மை அண்ணீரகக் குறைபாடு அல்லது கார்ட்டிசால் பற்றாக்குறை என்பது அண்ணீரகச் சுரப்பி கார்ட்டிசால் இயக்குநீரைப் போதிய அளவில் உற்பத்தி செய்யாமையால் ஏற்படும் நீண்டநாள் நோயாகும்.  அறிகுறிகள் பொதுவாகத் தாமதித்துத் தொடங்கும், வயிற்றுவலி, களைப்பு, எடை குறைதல் என்பனவற்றுடன் உடலின் சீதமென்சவ்வு மற்றும் தோல் பகுதிகள் அதிகூடிய கருமை நிறமாற்றம் அடைதல் இவற்றில் அடங்கும். இந்நோய்க்குரிய மூல காரணம் சரியாக அறியப்படவில்லை. சிலரில் தன்னுடல் தாக்குதலால் அண்ணீரகச் சுரப்பியின் மேற்பட்டைப் பகுதி பாதிப்படைவதால் இயக்குநீர் உற்பத்தி தடைப்படுகின்றது. வேறு சிலரில் அண்ணீரகச் சுரப்பி புற்றுநோய், தொற்றுநோய்கள் போன்றவற்றால் பாதிப்படையும்போது இந்நோய் உண்டாகுகின்றது.

## மேற்கோள்கள்
 

பகுப்பு:அகஞ்சுரப்பி நோய்கள்
பெனே இசுரேல்

**பெனே இசுரேல்** (*Bene Israel*; "இசுரேலின் புதல்வர்கள்", முன்பு இந்தியாவில் "சுதேச யூதச் சாதி" எனப்பட்டனர்) எனப்படுவோர் இந்தியாவில் உள்ள யூத வரலாற்றுக் சமூகத்தினர் ஆவர். இவர்கள் இழந்துபோன பத்து கோத்திரத்தித்தின் வாரிசுகள் என கருதப்படுகிறார்கள்.

18 ஆம் நூற்றாண்டின் இரண்டாம் பாதியில் தொடங்கி, நெறிமுறையான  செபராது யூதம் பற்றி அவர்களுக்குக் கற்பிக்கப்பட்ட பிறகு, அவர்கள் கொங்கண் மண்டலத்தில் உள்ள கிராமங்களிலிருந்து பிரித்தானிய இந்தியா முழுவதுமாக அருகிலுள்ள நகரங்களுக்கு குடிபெயர்ந்தனர். 1796 இல் அவர்களின் முதல் தொழுகைக்கூடம் மும்பையில் திறக்கப்பட்டது.  மேலும் புனே, அகமதாபாத் மற்றும் கராச்சி (இப்போது பாகிஸ்தானில் உள்ளது) ஆகிய இடங்களிலும் தொடர்ந்தது. அங்கு அவர்கள் பிரித்தானிய காலனித்துவ அரசாங்கம் மற்றும் பிரித்தானிய இந்திய இராணுவத்தில் முக்கிய பதவிகளைப் பெற்றனர்.

## உசாத்துணை

## வெளி இணைப்புகள்

* Joseph Jacobs and Joseph Ezekiel, "Beni-Israel", *[[Jewish Encyclopedia]]* (1901–1906)
* "Interview with Sadia Shepard", *Voices on Antisemitism,* United States Holocaust Memorial Museum, 4 June 2009
* "Bene Israel", Photo Gallery & Forum, Jews of India
* http://fletcher.tufts.edu/news/2005/09/najam091605.shtml , The Fletcher School of Law and Diplomacy, Tufts University, September 2005.
* "The Indian Jewish community and synagogues in Israel", India Jews
* "Yonati Ziv Yifatech", Bene Israel wedding hymn
* ''Bene Israel History''
* http://www.aventurasliterarias.com/ebks/libr/142-03%20The%20History%20of%20the%20Bene-Israel.pdf , *The History of the Bene-Israel in India*, by Haeem Samuel Kahimkar (1830–1909)

பகுப்பு:யூத இனப் பிரிவுகள்
ஜி. கே. ஷெட்டி இந்து வித்யாலயா மெட்ரிக் மேல்நிலைப் பள்ளி

**ஜி.கே.ஷெட்டி இந்து வித்யாலயா மெட்ரிக் மேல்நிலைப்பள்ளி** (*GK SHETTY HINDU VIDYALAYA MATRICULATION HIGHER SECONDARY SCHOOL*) என்பது தமிழ்நாடு மாநிலம், சென்னை புறநகரில் உள்ள ஆதம்பாக்கத்தில் உள்ளது.

## வரலாறு
ஐக்கிய நாடுகள் அவையின் முன்னாள் உறுப்பினர் ஸ்ரீ.எஸ்.ஜே.போத்தி என்பவரின் உதவியுடன் 1979 ஆம் ஆண்டு இந்த பள்ளி துவங்கப்பட்டது.ஜி.கே.ஷெட்டி அளித்த நிதி உதவியுடன் பள்ளிக்குத் தேவையான பிற வசதிகளை நிவர்த்தி செய்தனர். இந்தப்பள்ளி 2006 ஆம் ஆண்டு ISO-9001-2000 சான்றிதழைப் பெற்றது.

## விருதுகள்
தேசிய நல்லாசிரியர் விருது குடியரசு தலைவராக இருந்த அப்துல்கலாம் அவர்களினால் பெறப்பட்டது.

## கல்வி முறை
தமிழ்நாடு மாநில சமச்சீர் கல்வி முறைகளை பின்பற்றுகிறது. மழலையர் பள்ளி முதல் பன்னிரண்டாம் வகுப்பு வரை இங்கு கற்பிக்கப்படுகிறது.
கல்வி இணைச்செயல்பாடுகளாக புல்லாங்குழல், மிருதங்கம், வயலின் போன்ற இசைக்கருவிகள் வாசிப்பதற்கு பயிற்சி அளிக்கப்படுகிறது. பரதநாட்டியம் மற்றும் சிலம்பாட்டம் போன்ற கலைகளும் மாணவர்களுக்கு கற்பிக்கப்படுகிறது.

## விளையாட்டு
வாரத்திற்கு ஐந்து மணி நேரம் விளையாடுவதற்காக ஒதுக்கீடு செய்யப்படுகிறது. பல மாணவர்கள் குறுவட்ட போட்டிகளில் வெற்றி பெற்றுள்ளனர்.

## சான்றுகள்

## வெளியிணைப்புகள்
http://hinduvidyalaya.org/ 
http://www.hindu.com/yw/2003/10/04/stories/2003100401060300.htm 

பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:சென்னையிலுள்ள தனியார் பள்ளிகள்
மஞ்சள் கண் புதர்ச்சிறகன்

**மஞ்சள் கண் புதர்ச்சிறகன்** (*Gladeye Bush Brown*)(*மைலேலெசிசு பட்னியா*) என்பது இலங்கை மற்றும் இந்தியாவில் மேற்குத்தொடர்ச்சி மலையில் காணப்படும் பட்டாம்பூச்சி சிற்றினம் ஆகும். இதனை மூங்கில் வளர்ந்துள்ள இடங்களில் பறப்பதைக்  காணலாம். சிறப்பாகப் பறக்கும் திறனற்ற இவை,  தரையை ஒட்டிப் பறக்கும் இயல்புடையன.

## வாழ்விடம்
இந்தியாவின் மேற்குத்தொடர்ச்சி மலை மற்றும் இலங்கையின் ஓரிடவாழ்வியாகக் (endemic) காணப்படுகிறது.

## களத்தில் இனமறிதல்
வெளிறிய பழுப்பு நிற இறகுகளின் நடுப்பகுதியில் வெள்ளைக் கோடும் இறுதியில் வெள்ளைக் கோடும் காணப்படும். இதற்கு இடைப்பட்ட பகுதியில் வெளிறிய மஞ்சள் நிற வளையமும் அதனுள் கருப்பு நிற வளையமும் காணப்படும். சிறுசிறு மஞ்சள்புள்ளிகளும் தென்படும். ஆண், பெண் ஒத்த உருவுடையவை. இதனுடைய இறக்கை நீட்டம் 42 முதல் 54 மி.மீ. நீளமுடையது. 

தென்னிந்திய சிற்றினமான மை. ப. ஜூனோனியா இலங்கையிலிருந்து பரிந்துரைக்கப்படும் போட்டிக்கு ஒத்ததாக உள்ளது. ஆனால் மேல்புறம் மந்தமான பழுப்பு நிறத்தில் உள்ளது. தூய வெள்ளை நிறத்தில் சூழப்பட்ட முன் இறக்கையின் மைய கண் உரு வண்ணத் திட்டு காணப்படும். தட்டுப் புள்ளிகள் இல்லை. அடிப்பகுதியில் மை. ப. பாதினியாவில் உள்ளதைப் போன்ற அடையாளங்கள் காணப்படும். ஆனால் முற்றிலும் மந்தமான மற்றும் பழுப்பு நிறத்தில் உள்ளது. ஆணின் பின் இறக்கையின் பின்புறத்தில் ஒரு பெரிய பிரகாசமான கண் புள்ளி காணப்படும்.


File:2011 12 22 9999 4 1 Mycalesis patnia (7240461182).jpg|முட்டை
File:2011 12 25 9999 351 1 Mycalesis patnia (7240461026).jpg|முதல் நிலை இளம் உயிரி
File:2011 12 27 9999 47 1 Mycalesis patnia (7240460810).jpg|இளம் உயிரி பிந்தைய நிலையில்
File:2012 01 05 9999 243 1 Mycalesis patnia (7240460558).jpg|இளம் உயிரி பிந்தைய நிலையில்
File:2012 01 30 9999 34 1 Mycalesis patnia (7240445744).jpg|கடைநிலை இளம் உயிரி
File:2012 02 04 9999 4 1 Mycalesis patnia (7240445192).jpg|கூட்டுப்புழு
File:2012 02 08 9999 11 1 Mycalesis patnia (7240444936).jpg|கூட்டுப்புழு (முதுகுப்புறம்)
File:2012 02 08 9999 13 1 Mycalesis patnia (7240444706).jpg|கூட்டுப்புழு (வயிற்றுப்புறம்)
File:2012 02 08 9999 4 1 Mycalesis patnia (7240459878).jpg|கூட்டுப்புழு (பக்கமிருந்து)
File:2012 02 13 9999 1 1 Mycalesis patnia (7240459584).jpg|கூட்டுப்புழு (பக்கமிருந்து)
File:Mycalesis junonia.jpg|முதிர் பூச்சி (பக்கப் பார்வை)
File:Mycalesis junonia Butler, 1868 – Malabar Glad-eye Bushbrown from Parambikulam (2).jpg|முதிர் பூச்சி (முதுகுப்புற பார்வை)
File:Glad-eye bushbrown.jpg|இறக்கை விரித்த நிலையில்


## மேற்கோள்கள்

## வெளியிணைப்புகள்
* பட்டர்பிளைசு ஆவ் இந்தியா http://www.ifoundbutterflies.org/sp/880/Mycalesis-junonia

பகுப்பு:பட்டாம்பூச்சிகள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
நல்ல ஆயன் கன்னிமாடப் பள்ளி, சென்னை

**நல்ல மேய்ப்பன் கன்னிமாடப் பள்ளி (The Good Shepherd Convent)** என்பது ஆங்கிலவழியில் கற்பிக்கக்கூடிய ஒரு உயர்நிலைப்பள்ளி ஆகும். தமிழ்நாடு சென்னையில் உள்ளது.

## வரலாறு
இந்தப் பள்ளி 1925 ஆம் ஆண்டில் நிறுவப்பட்டது. இந்தக் கல்வி நிறுவனம் 1835 ஆம் ஆண்டு சகோதரி மேரி யுஃபரேசியா என்பவரால் பிரான்சில் தொடங்கப்பட்டு தற்போது பல்வேறு நாடுகளில் இதன் கல்வி நிறுவனங்கள் செயல்பட்டு வருகின்றன.

## பழைய மாணவர்கள்
* வைஜெயந்திமாலா - நடிகை
* காஞ்சனா - நடிகை
* சுதாஷா - முதல் பெண் துடுப்பாட்ட ஆட்டக்காரர்
* சுதா ரகுநாதன் - பாடகர்
* ஸ்ரீநிதி சிதம்பரம் - பரதநாட்டியம்
* ராதிகா -  நடிகை
* ரேஷ்மி மேனன் - நடிகை
* ரதி அக்னிஹோத்ரி - நடிகை

## சான்றுகள்
http://archives.chennaionline.com/education/Events/2004/08good.asp 

பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:சென்னையிலுள்ள தனியார் பள்ளிகள்
எவன்சு அபொவு

**எவன்ஸ்-அபவ்** ( Heavens-Above) கிறிஸ் பீட் என்பவரால் தொடங்கப்பட்ட ஒரு இலாப நோக்கற்ற வலைதளம் ஆகும். பூமியைச் சுற்றி வரும் செயற்கைகோள்களை எந்தவிதக் கருவிகளும் இல்லாமல் ஆர்வலர்கள் காண உதவும் வகையில் இத்தளம் அமைக்கப்பட்டுள்ளது. வான்வெளியின் வரைபடத்தில் செயற்கைக் கோளின் கடப்புப் பாதையை குறிப்பிட்டு விண்மீன்களுடன் பின்னணியில் காணும் வகையில் உருவாக்கப்பட்டுள்ள இந்த வலைதளம் அனைத்துலக விண்வெளி நிலையம் (ISS), இரிடியம் பட்டொளி ஆகிய நிகழ்வுகளை முதன்மையாகக் கொண்டுள்ளது. மேலும் தற்போது காணப்படும்  வால் நட்சத்திரம், கோள்கள், குறுங்கோள்கள் முதலியனவற்றைப் பற்றிய தகவல்களையும் தருகிறது.

## சான்றுகள்

## வெளியிணைப்புகள்
*

பகுப்பு:வலைத்தளங்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
மயில் வசீகரன்

**மயில் வசீகரன்** (*Peacock Pansy* -- *Junonia almana*) இந்தியா, இலங்கை, நேபாளம், பூட்டான், வங்காளதேசம், மியான்மார், பாகிஸ்தான் போன்ற நாடுகளில் பரவலாகக் காணப்படும் பட்டாம்பூச்சி வகையாகும். தரையை ஓட்டிப் பறக்கும் மயில் வசீகரன்களை இந்திய நிலப்பரப்பில் பொதுவாகக் காணலாம். ஆரஞ்சு நிற இறகுகளின் மேற்புறம் பழுப்புநிறப்பட்டையும் இறகுகளின் ஓரத்தில் பழுப்பு நிறக்கோடுகளும்  காணப்படும். மயில் இறகுகளில் உள்ளதைப்போன்று இவற்றின் இறகுகளின் மத்தியில் அடர்பழுப்பு நிற வளையம் இருப்பதால் இவற்றுக்கான ஆங்கில பெயர் அமைந்ததாக கருதலாம்.

கோடைக் காலத்தில் இதன் இறகுகளில் காணப்படும் புள்ளிகள் குறைந்தும், மழைக் காலத்தில் இறகுகளில் உள்ள கண் போன்ற புள்ளிகளும் வரிகளும் கூடுதலாகக் காணப்படும். இந்த வண்ணத்துப்பூச்சியின் புழுக்கள் பொதுவாக கனகாம்பரம், நீர்முள்ளி, பொடுதலை போன்ற தாவரங்களை உணவாகக் கொள்கின்றன.
## மேற்கோள்

பகுப்பு:பட்டாம்பூச்சிகள்
வெள்ளிக்கம்பிக்காரி

**வெள்ளிக்கம்பிக்காரி** என்பது (Common Silverline-*Spindasis vulcanus*) இளம் பழுப்பு  நிற  இறகுகளில் ஆரஞ்சு, கருப்பு நிறப் பட்டைகளும் அவற்றினுள் வெள்ளி நிற கோடுகளுடன் காணப்படும் வண்ணத்துப்பூச்சி ஆகும்.

## உடலமைப்பு
பழுப்பு நிற உடலில் கருப்பு ஆரஞ்சு கலந்த பட்டைகள் காணப்படும். கால்கள், முகம் வெளிறிய பழுப்பு நிறத்திலும் உணர்கொம்புகள் வெள்ளைப்புள்ளிகளுடன் கருத்திருக்கும். இறகுகளின் பின் புறத்தில் ஆரஞ்சு, கருப்பு வெள்ளை நிறங்களில் வால் போன்று தோற்றமளிக்கும். இவை எதிரிகளிடமிருந்து தப்ப உதவுகிறது. தாழ்வான புதர்களில் வேகமாய்ப் பறக்கும் திறன் பெற்றது.

## உணவு
இந்த வகை வண்ணத்துப்பூச்சிகளின் புழுக்கள் இலந்தையை *[[Allophylus cobbe]]*, *[[Ixora chinensis]]* உணவாக உட்கொள்கின்றன.

## மேற்கோள்

பகுப்பு:பட்டாம்பூச்சிகள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
மாறாவெப்பச் செயல்முறை

வெப்ப இயக்கவியலில், **மாறாவெப்பச் செயல்முறை** (Adiabatic process) அல்லது **வெப்பஞ்சேராச் செயல்முறை** என்பது ஒரு அமைப்பில் அதன் சுற்றுச்சூழலோடு எவ்வித வெப்பப் பரிமாற்றமும் நிறை மாற்றமும் இன்றி நடைபெறும் செயல்முறை ஆகும். இந்தச் செயல்முறையில், ஆற்றல் மாற்றம் வேலையாக மட்டுமே இருக்கும். வெப்ப இயக்கவியலின் முதல் விதியை விளக்கும் எளிய கருத்துருவாக்கத்தை மாறாவெப்பச் செயல்முறை தருகிறது.

## மேற்கோள்கள்

பகுப்பு:வெப்பவியக்கவியல் செயல்முறைகள்
ஆலமீடா

**ஆலமீடா** (*Alameda*) அமெரிக்க ஐக்கிய நாட்டில், கலிபோர்னியாவிலுள்ள நகரம்.  இது சான் பிரான்சிசுகோ நகரிலிருந்து 9 கி.மீ. தொலைவில், ஒரு செயற்கைத் தீவில் அமைந்துள்ளது. அழகு மிக்க நகரம், கல்வி நல்வாழ்வு நிறுவனங்கள் உள்ள நகரமுமாகும். பென்சில், தீப்பெட்டி, நீர்இறைக்கும் குழாய்கள் போன்ற குடிசைத் தொழில்கள் ஆலமீடாவில் நடைபெறுகின்றன.2017 ஆம் ஆண்டு நிலவரத்தின்படி இந்நகரத்தின் மக்கள் தொகை 79,928 ஆகும்.

## மேற்கோள்கள்

பகுப்பு:கலிபோர்னிய நகரங்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
விசுடன் கிண்ணம்

**விசுடன் கிண்ணம்** (*Wisden Trophy*) என்பது இங்கிலாந்து மற்றும் மேற்கிந்தியத் தீவுகள் இடையே நடக்கும் மட்டைப்பந்துப் போட்டியில் வழங்கப்படும் ஒரு வாகையாளர் கிண்ணம் ஆகும். இது விசுடன் நாட்குறிப்பின் நூறாவது ஆண்டு நிறைவைக் குறிக்கும் வகையில் 1963ஆம் ஆண்டு முதன்முறையாக வழங்கப்பட்டது. பன்னாட்டுத் துடுப்பாட்ட அவையின் திட்டத்திற்கு ஏற்ப தொடர்கள் விளையாடப்படுகின்றன. ஒரு தொடர் வெற்றி-தோல்வியின்றி முடிந்தால், விசுடன் கிண்ணத்தை வைத்திருக்கும் அணி அதைத் தக்கவைத்துக் கொள்ளும்.

இந்தக் கிண்ணம் வெற்றியின் அடையாளமாக வெற்றி பெற்ற அணிக்கு வழங்கப்படும். பிறகு அது மீண்டும் இலார்ட்சு மைதானத்தில் உள்ள அருங்காட்சியத்தில் வைக்கப்படும். தற்போது இந்தக் கோப்பை இங்கிலாந்து துடுப்பாட்ட அணியின் வசம் உள்ளது.

## மேற்கோள்கள்

பகுப்பு:துடுப்பாட்டம்
பகுப்பு:துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள்
அபினைன் மலைத்தொடா்

**அபினைன் மலைகள்** (*Apennines* அல்லது *Apennine Mountains*, ; ; என்பவை இத்தாலிய தீபகற்பத்தின் முதுகெலும்பாகும். இம்மலைத்தொடர் ஆல்ப்சு மலையின் தொடர்ச்சியாகும். இம்மலைத்தொடரானது இணையான சிறு சங்கிலி போன்ற மலைத் தொடர்களைக் கொண்டது. அவை தீபகற்ப இத்தாலியின் நீளத்திற்கு இணையாக சுமார் 1200 கி.மீ நீளமானது. வடமேற்கில் இவை அல்டேரில் உள்ள லிகுரியன் ஆல்ப்ஸ் தொடரோடு வந்து இணைகிறது. தென்மேற்கில் தீபகற்ப இத்தாலியின் நுனியில் உள்ள ரெக்கியோ டி காபலிபாரியா எனும் கடற்கரை பகுதியில் வந்து முடிவடைகிறது. 2000 ஆம் வருடத்தில இருந்து இத்தாலிய சுற்றுச்சூழல் அமைச்சகம்  ஐரோப்பியாவின் அபினைன் பூங்கா செயல் திட்டம் மூலம் அபினைன் மலைத்தொடரை வரையறுக்க முயற்சி செய்கிறது. இத்திட்டத்தின் மூலம் 1500 கி.மீ நீளத்திற்கான வட சிசிலிய மலைத் தொடர்களை சேர்க்க முயற்சி செய்கிறது. இந்த அமைப்பானது ஒரு பரிதியை உருவாக்கி லிக்குரியன் மற்றும் டிர்ரிஹெனின் கடல்பகுதியை மூட முயற்சிக்கிறது.

அபினைன் சில பழுதுபடாத சுற்றுச் சூழலை தன்னகத்தே பாதுகாத்து வைத்துள்ளது. அது மனித தலையீட்டிற்கும் தப்பிய சில பகுதிகள் ஆகும். இவற்றில் சில அருமையான காடுகளும் ஐரோப்பாவின் மலைப் புல்வெளிகளும் அடங்கும். தற்போது அவை தேசிய பூங்காக்களால் பாதுகாக்கப் படுகிறது. அவற்றுள் பல்முகத் தன்மை கொண்ட அரிய வகை தாவரங்களும் விலங்குகளும் அடங்கும். இம்மலைத் தொடர் ஐரோப்பாவின் வேட்டையாடும் மாமிச் உண்ணிகளுக்கு ஒரு அடைக்கல பிரதேசம் ஆகும். மத்திய ஐரோப்பாவில் அழிந்து கொண்டு இருக்கும் இத்தாலிய ஓநாய் மாரிசன் பழுப்பு கரடி ஆகியவை அடங்கும்.

இத்தாலியின் மிகப் பெரிய பரப்பான அபினைன் தீபகற்ப பகுதி இம்மலைத் தொடரின் பெயரால் அழைக்கப் படுகிறது. இம்மலைத் தொடர் பொதுவாக பசுமையானது ஆனால் அதன் மிக உயரமான கார்னோ கிராண்டே மலையுச்சியில் கால்டரோன் எனும் பனிப் பாறைகள் காணப்படுகிறது. இதுதான் இம்மலைத் தொடரின் ஒரே பனிப் பாறையாகும். கிஅழக்கு பாகத்தில் அட்ரியாடிக் கடல் பகுதி வரை உள்ள மலைச்சரிவானது செங்குத்தானது. அதேவேளையில் மேற்கு பகுதியின் மலைச் சரிவானது மலை அடிவாரத்தை உருவாக்குகிறது. இவற்றில்தான் இத்தாலிய தீபகற்பத்தின் அநேக நகரங்கள் உள்ளன. இம்மலைத் தொடரில் காணப்படும் குன்றுகளுக்கு அவை இருக்கும் இடத்தில் உள்ள நகரத்தின் பெயர் சூட்டப் படுகிறது. லிகுரியன் மலைப்பகுதி லிகுரியன் நகரத்தில் உள்ளது. மலை மொத்த நீளம்  1,200 கி.மீ. ஆகும். இவற்றின் கிளைகளும் அடிவாரங்களும் இத்தாலிய  முந்நீரகத்தின் பெரும்பரப்பினைக் கொண்டுள்ளன. அப்பினீன் மலையுச்சிகளுள் பெரியது கிரான் சாசோ என்பதாகும். இதன் உயரம் 3154 மீ. இம்மலைத்தொடர் பகுதியாகத் தான் வெசுவியசு என்னும் எரிமலை நேபில்சு நகருக்கருகில் உள்ளது. அபினைன் மலைத்தொடர் இத்தாலிய  முந்நீரகத்திற்கு நீர்வளத்தைத் தருவதாகும். உரோமானியர் இத்தொடரின் கணவாய்களி்ல வசதியான சாலைகளை உருவாக்கினர்.

## மேற்கோள்கள்

## வெளி இணைப்புகள்

* 
* 

* 
* 
* 
* 
* 

பகுப்பு:இத்தாலிய மலைகள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
கோபிசந்த் இறகுப்பந்தாட்ட அகாதமி

thumb
**புல்லேலா கோபிசந்த் இறகுப்பந்தாட்டப் பயிலகம்** அல்லது **கோபிசந்த் இறகுப்பந்தாட்ட அகாதமி** (Pullela Gopichand Badminton Academy (PGBA)) என்பது இந்தியாவின் தெலங்காணாவின் ஐதராபாத் நகரிலுள்ள ஒரு இறகுப்பந்தாட்டப் பயிற்சிக் கூடம். அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற புல்லேலா கோபிசந்த். இந்தப் பயிலகத்தை 2008 ஆம் ஆண்டு  நிறுவினார். சாய்னா நேவால், பி. வி. சிந்து, சிறீகாந்த் கிடம்பி, பாருபள்ளி காஷ்யாப், பிரனாய் குமார், சாய் பிரணீத், சமீர் வெர்மா உள்ளிட்ட பலர் இங்கு பயிற்சி பெற்றுள்ளனர்.

## வரலாறு
2001 ஆம் ஆண்டு அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற போது கோபிசந்துக்கு 27 வயது, அவ்வேளையில் அவர் சில காயங்களால் அல்லலுற்றுக் கொணடிருந்தார். இறகுப்பந்தாட்ட விளையாட்டுப் போட்டிகளில் நீண்ட எதிர்காலம் இல்லாத காரணத்தினால் அடுத்த தலைமுறையினருக்கு ஒரு உலகத்தரம் வாய்ந்த இறகுபந்தாட்டப் பயிலகம் ஆரம்பிக்க வேண்டும் என்ற எண்ணம் கொண்டார் கோபிசந்த்.

கோபிசந்த் பெற்ற பட்டத்தின் காரணமாக ஆந்திர அரசாங்கம் அவருக்கு 2003ஆம் ஆண்டு ஐதரபாத்தில் காசிபௌலி பகுதியில் மிகக்குறைந்த விலையில் 45 ஆண்டுகால குத்தகைக்கு ஐந்து (5) ஏக்கர் நிலம் வழங்கியது. அதே வேளையில் கோபிசந்த் யோனக்ஸ் நிறுவனத்திடம் ஏற்பாதரவையும் ஒரு வெளிநாட்டு பயிற்சியாளரையும் வேண்டினார்.

## பயிலகம்
2.5 மில்லியன் அமெரிக்க டாலர்கள் மதிப்பில் கட்டப்பட்ட இந்தப் பயிலகத்தில் எட்டு அரங்குகளும், ஒரு நீச்சல் குளமும், எடைப் பயிற்சி அறையும், அருந்தகமும், உறங்குவதற்கு அறைகளும் உள்ளன. இந்தப் பயிலகத்தின் கட்டுமானம் பெங்களுருவில் உள்ள பிரகாஷ் பதுகோனே இறகுப்பந்தாட்ட பயிலகத்தைப் போன்று வடிவமைக்கப்பட்டது.

## போட்டிகள்
இந்தப் பயிலகத்தில் 2009 இந்தியத் திறந்தவெளி இறகுப்பந்தாட்டப் போட்டி நடைபெற்றது. 2009 பிஎம்எப் உலக வாகையர்களுக்கான போட்டியில் இது பயிற்சிக் களமாகப் பயன்படுத்தப்பட்டது.

## மேற்கோள்

பகுப்பு:2008 நிறுவனங்கள்
பகுப்பு:ஐதராபாத்து
பகுப்பு:இறகுப்பந்தாட்டம்
பகுப்பு:விளையாட்டு அமைப்புகள்
பகுப்பு:விளையாட்டு அரங்குகள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
உத்தர மத்ர நாடு

**உத்தர மத்ர நாடு** (Uttara Madra) மகாபாரத காலத்தில் பரத கண்டத்தின் வடக்கில் இருந்த நாடுகளில் ஒன்றாகும். சகலா நகரத்தை தலைநகராகக் கொண்ட உத்தர மத்ர நாடு, மத்திர நாட்டின் வடமேற்கில் அறியப்படுகிறது.

இதிகாசங்களின் சில பகுதிகளில் உத்திர மத்திர நாடும், பாக்லீகர்களின் நாடும் ஒரே நாடாக குறித்துள்ளது.

## மகாபாரத்தில் உத்தர மத்திர நாடு
தருமர் நடத்திய இராசசூய வேள்வியின் போது, அருச்சுனன் வடக்கு பரத கண்ட நாடுகளின் மீது படையெடுத்து செல்கையில், உத்திர மத்திர நாட்டின் மன்னன் கப்பம் செலுத்தியதாக மகாபாரதத்தின் சபா பருவம் பகுதி: 26-27-இல் விளக்கமாக கூறுகிறது.

## இதனையும் காண்க
*பரத கண்டம்

## மேற்கோள்கள்


## உசாத்துணை
* கிசாரி மோகன் கங்குலியின் மகாபாரதம்

பகுப்பு:மகாபாரதத்தில் நாடுகள்